CELEX: C2007/283/21
Language: el
Date: 2007-11-24 00:00:00
Title: Υπόθεση C-402/07: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 30 Αυγούστου 2007 — Christopher Sturgeon, Gabriel Sturgeon, Alana Sturgeon κατά Condor Flugdienst GmbH

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/12
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 30 Αυγούστου 2007 — Christopher Sturgeon, Gabriel Sturgeon, Alana Sturgeon κατά Condor Flugdienst GmbH
   (Υπόθεση C-402/07)
   (2007/C 283/21)
   Γλώσσα διαδικασίας: η γερμανική
   Αιτούν δικαστήριο
   Bundesgerichtshof
   Διάδικοι στην υπόθεση της κύριας δίκης
   Ενάγοντες/αναιρεσείοντες Christopher Sturgeon, Gabriel Sturgeon, Alana Sturgeon
   Καθής/αναιρεσίβλητη: Condor Flugdienst GmbH
   Προδικαστικά ερωτήματα
   
               1.
            
            
               Έχει αποφασιστική σημασία για την ερμηνεία του όρου «ματαίωση» [ερμηνεία των άρθρων 2, στοιχείο ιβ', 5, παράγραφος 1, στοιχείο γ', του κανονισμού (EK) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (1)] το κριτήριο της καταργήσεως της αρχικώς προγραμματισθείσας πτήσεως, οπότε η καθυστέρηση, ανεξαρτήτως της διάρκειάς της, δεν αποτελεί ματαίωση αν η αεροπορική εταιρία δεν καταργεί την προγραμματισθείσα αρχικώς πτήση;
            
         
               2.
            
            
               Σε περίπτωση αρνητικής απαντήσεως στο ερώτημα 1: υπό ποίες συνθήκες δεν πρέπει πλέον να αντιμετωπίζεται μία καθυστέρηση της προγραμματισθείσας πτήσεως ως καθυστέρηση αλλά ως ματαίωση; Εξαρτάται η απάντηση στο ερώτημα αυτό από τη διάρκεια της καθυστερήσεως;
            
         
      (1)  EE L 46, σ. 1.